

OBRAZLOŽITVENI MEMORANDUM

1. OZADJE PREDLOGA

• Razlogi za predlog in njegovi cilji

Predlog obsega:

– letno zgornjo mejo prispevkov za leto 2021;

– letni znesek prispevkov za leto 2020;

– znesek prvega obroka prispevkov za leto 2020;

– nezavezujočo napoved pričakovanih letnih zneskov za leti 2022 in 2023.

ERS in drugi še vedno odprti skladi ERS (to so 8., 9. in 10. ERS) se upravljajo v skladu z naslednjimi pravili:

sedanjim Sporazumom o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (v nadaljnjem besedilu: Sporazum o partnerstvu AKP-EU), kakor je bil nazadnje spremenjen[[1]](#footnote-1),

notranjim sporazumom med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije[[2]](#footnote-2) (v nadaljnjem besedilu: Notranji sporazum za 11. ERS),

Uredbo Sveta (EU) 2018/1877 o finančni uredbi, ki se uporablja za 11. Evropski razvojni sklad[[3]](#footnote-3) (v nadaljnjem besedilu: finančna uredba za 11. ERS).

Zgoraj navedeni dokumenti vsebujejo večletne obveznosti držav članic za finančno podporo zakladnici ERS. Finančna uredba za 11. ERS določa redne prispevke držav članic v zakladnico ERS glede na vnaprej določene finančne obveznosti. Redni prispevki se vpokličejo s tehničnimi sklepi Sveta, ki odražajo izvrševanje prej določenih finančnih obveznosti.

Nekateri naslovi obrazložitvenega memoranduma zato niso relevantni za redne zahtevke za prispevke, kot je ta.

2. PRAVNA PODLAGA, SUBSIDIARNOST IN SORAZMERNOST

• Pravna podlaga

V skladu s členom 19(7) finančne uredbe za 11. ERS se znesek, ki ga upravlja Evropska komisija, in znesek, ki ga upravlja Evropska investicijska banka (EIB), določita ločeno.

V skladu s členom 46 finančne uredbe za 11. ERS je EIB Evropski komisiji sporočila posodobljene ocene obveznosti in plačil za instrumente, ki jih upravlja.

V skladu s členom 20(1) finančne uredbe za 11. ERS se pri zahtevkih za prispevke najprej porabijo zneski, ki so na razpolago iz prejšnjih ERS, in sicer eden za drugim. Zato zahtevki za prispevke v okviru tega predloga zadevajo zneske iz 10. ERS za EIB ter zneske iz 11. ERS za Evropsko komisijo.

V skladu s členom 19(2) finančne uredbe za 11. ERS Svet odloči o tem predlogu najpozneje do 15. novembra.

Člen 21(1) finančne uredbe za 11. ERS določa, da bo morala država članica, ki ni pravočasno plačala obroka prispevka, plačati obresti za neplačani znesek; način plačila obresti je urejen v istem členu.

2019/0230 (NLE)

Predlog

SKLEP SVETA

o finančnih prispevkih držav članic za financiranje Evropskega razvojnega sklada, vključno z zgornjo mejo za leto 2021, letnim zneskom za leto 2020, prvim obrokom za leto 2020 ter okvirno in nezavezujočo napovedjo pričakovanih letnih zneskov prispevkov za leti 2022 in 2023

SVET EVROPSKE UNIJE JE –

ob upoštevanju Pogodbe o Evropski uniji in Pogodbe o delovanju Evropske unije,

ob upoštevanju Notranjega sporazuma med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije[[4]](#footnote-4) (v nadaljnjem besedilu: Notranji sporazum) ter zlasti člena 7 Notranjega sporazuma,

ob upoštevanju Uredbe Sveta (EU) 2018/1877 z dne 26. novembra 2018 o finančni uredbi, ki se uporablja za 11. Evropski razvojni sklad (v nadaljnjem besedilu: finančna uredba za 11. ERS)[[5]](#footnote-5) ter zlasti člena 19(2) Uredbe,

ob upoštevanju predloga Evropske komisije,

ob upoštevanju naslednjega:

(1) V skladu s postopkom iz členov 19 do 22 finančne uredbe za 11. ERS in ob upoštevanju predloga za pripravo proračuna ERS ter v skladu s predlogom Komisije za zunanji finančni instrument po letu 2020 Evropska komisija do 15. oktobra 2019 predstavi predlog, v katerem določi (a) zgornjo mejo zneska prispevka za leto 2021, (b) letni znesek prispevka za leto 2020, (c) znesek prvega obroka prispevka za leto 2020 ter (d) okvirno, nezavezujočo napoved pričakovanih letnih zneskov prispevkov za leta 2022–2023.

(2) V skladu s členom 46 finančne uredbe za 11. ERS je Evropska investicijska banka (EIB) Evropski komisiji sporočila posodobljene ocene obveznosti in plačil za instrumente, ki jih upravlja.

(3) Člen 20(1) finančne uredbe za 11. ERS določa, da se pri zahtevkih za prispevke najprej porabijo zneski, določeni v prejšnjih ERS. Zato bi bilo treba pozvati k vplačilu sredstev v sklopu 10. ERS za EIB ter 11. ERS za Komisijo.

(4) Svet je s Sklepom (EU) 2019/1093[[6]](#footnote-6) dne 26. junija 2019 na podlagi predloga Evropske komisije sprejel sklep, ki določa letni znesek prispevkov držav članic v ERS za leto 2020, in sicer v višini 4 400 000 000 EUR za Evropsko komisijo in v višini 300 000 000 EUR za Evropsko investicijsko banko –

SPREJEL NASLEDNJI SKLEP:

Člen 1

Zgornja meja letnega zneska prispevkov držav članic v ERS za leto 2021 se določi v višini 4 000 000 000 EUR. Razdeli se na 3 700 000 000 EUR za Komisijo in 300 000 000 EUR za EIB.

*Člen 2*

Letni znesek prispevkov držav članic v ERS za leto 2020 se določi v višini 4 700 000 000 EUR. Razdeli se na 4 400 000 000 EUR za Komisijo in 300 000 000 EUR za EIB.

*Člen 3*

Posamezni prispevki v Evropski razvojni sklad, ki jih države članice plačajo Evropski komisiji in Evropski investicijski banki v okviru prvega obroka za leto 2020, so določeni v razpredelnici v Prilogi k temu sklepu.

*Člen 4*

Okvirna, nezavezujoča napoved pričakovanih letnih zneskov prispevkov za leto 2022 se določi v višini 2 700 000 000 EUR za Komisijo in v višini 300 000 000 EUR za EIB, za leto 2023 pa v višini 2 000 000 000 EUR za Komisijo in 100 000 000 EUR za EIB.

Člen 5

Ta sklep začne veljati na dan sprejetja.

Člen 6

Ta sklep je naslovljen na države članice.

V Bruslju,

Za Svet

Predsednik

1. UL L 317, 15.12.2000, str. 3. [↑](#footnote-ref-1)
2. UL L 210, 6.8.2013, str. 1. [↑](#footnote-ref-2)
3. UL L 307, 3.12.2018, str. 1. [↑](#footnote-ref-3)
4. UL L 210, 6.8.2013, str. 1. [↑](#footnote-ref-4)
5. UL L 307, 3.12.2018, str. 7. [↑](#footnote-ref-5)
6. UL L 173, 27.6.2019, str. 49. [↑](#footnote-ref-6)